Estónsko

Hlavné mesto Estónska je Tallinn. Nacházda sa v severovýchodnej Európe.

Je členom Európskej únie a NATO od roku 2004. Od Fínska ho na severe oddeľuje zhruba 80 km široký Fínsky záliv. Na západe sa nachádza Baltské more.

Obyvateľstvo : Etnickí Estónci tvoria takmer 70 % obyvateľstva. Prvá a druhá generácia imigrantov z rôznych častí bývalého Sovietskeho zväzu, najmä z Ruska, predstavuje väčšinu zo zvyšných 30 %. Po rusky hovoriaca menšina sa nachádza v hlavnom meste Tallinn a v priemyselných oblastiach na severovýchode Estónska (Ida-Virumaa). Za zmienku stojí aj nepočetná fínska menšina.

Úradným jazykom je estónčina, uralský jazyk blízky fínskemu. Ruština nemá postavenie úradnej reči, ale väčšina ľudí vo veku 30-70 rokov jej aspoň rozumie, pretože bola povinným jazykom v školách v časoch, keď Estónsko bolo súčasťou Sovietskeho zväzu. Mladší ľudia väčšinou hovoria dobre po anglicky.

Podľa sčítania ľudu z roku 2003 sa obyvateľstvo skladá z týchto etnických skupín:

* 68,4 % Estóncov
* 25,7 % Rusov
* 2,1 % Ukrajincov
* 1,2 % Bielorusov
* 0,8 % Fínov
* 1,7 % ostatných

Náboženstvo:

* 15 % estónska luteránska evanjelická cirkev
* 14 % pravoslávna cirkev
* 0,5 % baptistická cirkev
* 0,5 % rímskokatolícka cirkev

 